text: Travl nat for brandvæsen i Horsens
  01 august 2013 kl. 05.42
  Det er ikke kun i Esbjerg, at unge keder sig. Fem gange måtte Horsens Brand og Redning rykke ud til småbrande i nat.
  Ved et-tiden var et bildæk antændt under jernbanebroen ved Bjarkesgade. En time senere kom alarmen fra Hybenvej, hvor der også var en påsat brand natten til onsdag. I nat var der stukket ild til at affaldscontainer.
  Ved tre-tiden bloev der anmeldt brande på Strandpromnaden og i Slotsgade, hvor en bunke affald var antændt. Endelig var et opbevaringsskur ved Axelborg antændt. Skuret indholdt paller, gamle møbler og papkasser.
  